На основу члана 56. став 1. тачка 1. Статута Града Ниша („Службени лист Града Ниша“, број 88/2008, 143/2016 и 18/2019), члана 72. став 1. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 12. став 2. Правилника о поступку припреме, израде и доставе материјала („Службени лист Града Ниша", број 125/2008),

Градско веће Града Ниша, на седници од 25.04.2023. године, доноси

**Р Е Ш Е Њ Е**

**I** Утврђује се Предлог правила о организацији и раду сталне манифестације Фестивал драме и позоришта „Театар на раскршћу“.

**II** Предлог правила о организацији и раду сталне манифестације Фестивал драме и позоришта „Театар на раскршћу“, доставља се председнику Скупштине Града Ниша ради увршћивања у дневни ред седнице Скупштине Града.

**III** За представникa предлагача по овом предлогу на седници Скупштине Града Ниша одређујe се Миљан Ћирковић, вршилац дужности заменика начелника Градске управе за друштвене делатности.

Број:525-2/2023-03

У Нишу, 25.04.2023. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**